CELEX: 
Language: hu
Date: 2019-03-04 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 2012/27/EU irányelv VIII. és IX. mellékletének a hatékony fűtési és hűtési potenciál átfogó értékelésének tartalma tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A javasolt intézkedés célja és jogalapja
            
            
               Ez a felhatalmazáson alapuló rendelet felülvizsgálja az energiahatékonyságról szóló, 2012. október 25-i 2012/27/EU európai parlamenti és tanácsi irányelv
                  1
                (a továbbiakban: energiahatékonysági irányelv) VIII. mellékletét és IX. mellékletének 1. részét. A felülvizsgálat célja a hatékony fűtési és hűtési potenciálra vonatkozó átfogó értékelések tartalmának egyszerűsítése és egyértelművé tétele. A felülvizsgálat emellett összehangolja e tartalmat az energiaunióval összefüggő frissített jogszabályokkal, nevezetesen az épületek energiahatékonyságáról szóló irányelvvel
                  2
               , az energiahatékonysági irányelvvel
                  3
               , a megújulóenergia-irányelvvel
                  4
                és az energiaunió irányításáról és az éghajlati fellépésről szóló rendelettel
                  5
               .
            
            
               A 2012/27/EU irányelv 14. cikke előírja, hogy a tagállamok 2015. december 31-ig végezzék el a hatékony fűtés/hűtés megvalósíthatósági potenciáljának átfogó értékelését. Ezekben az átfogó értékelésekben a tagállamoknak fel kell vázolniuk és előre kell jelezniük a nagy hatásfokú kapcsolt energiatermelés és a hatékony távfűtés/távhűtés bevezetésének lehetőségét, és olyan politikákat kell elfogadniuk, amelyek megfelelően figyelembe veszik a hatékony fűtési és hűtési rendszerek felhasználásának a lehetőségét.
            
            
               Az irányelv VIII. melléklete felsorolja azokat az elemeket, amelyekre az átfogó értékeléseknek ki kell terjedniük, a IX. melléklet 1. része pedig ismerteti a költség-haszon elemzés azon általános elveit, amelyeket a tagállamoknak a fűtési és hűtési szükségletek kielégítése szempontjából leginkább forrás- és költséghatékony megoldások értékelése során figyelembe kell venniük.
            
            
               A Bizottság kérésére a tagállamoknak 5 évente naprakésszé kell tenniük az átfogó értékeléseket és értesíteniük kell arról a Bizottságot. A Bizottságnak a naprakésszé tételre vonatkozó kérését a határidő lejárta előtt legalább egy évvel kell megtennie. Az átfogó értékelések első ciklusa eredményeinek felülvizsgálatából az következik, hogy a Bizottságnak fel kell kérnie a tagállamokat újabb átfogó értékelések elkészítésére egy második ciklusban.
            
            
               A VIII. mellékletben és a IX. melléklet 1. részében meghatározott átfogó értékelések tartalmának egyszerűsítése a felülvizsgált energiahatékonysági irányelv 22. cikkében és 23. cikkének (2) bekezdésében meghatározott, felhatalmazáson alapuló jogi aktusok elfogadásával valósítható meg.
            
            
               A felhatalmazáson alapuló rendelet általános háttere
            
            
               Az Európai Bizottság Közös Kutatóközpontja (JRC) elemezte az első ciklusban készült átfogó értékeléseket. Arra a következtetésre jutott, hogy bár az értékelések több szempontból is hasznosak voltak, tartalmukat a következő ciklus előtt javítani kell. Pozitívumként megállapította többek között, hogy az értékelések új adatok mellett az új fűtési és hűtési potenciál leírását is tartalmazták, valamint hogy javult a nemzeti és helyi hatóságok közötti együttműködés. A JRC által javasolt javítások között szerepelt az adatok gyűjtésére és feldolgozására vonatkozó egyértelműbb követelmények meghatározása, valamint annak lehetővé tétele a tagállamok számára, hogy a helyi szinten releváns fűtési és hűtési módokra vonatkozó elemzésüket technológiasemleges módon összpontosítsák.
            
            
               Az átfogó értékelések első ciklusából kiderült, hogy annak érdekében, hogy továbbra is ki lehessen használni az ezekben az értékelésekben rejlő lehetőségeket, három strukturális elemüknek továbbra is fenn kell maradniuk. E három elem a következő: 1. a fűtés és hűtés iránti jelenlegi kereslet, az ellátás és az infrastruktúra áttekintése, valamint ennek vizuális megjelenítése a jövőbeli keresletre vonatkozó térképen és prognózisokban; 2. a hatékony fűtési és hűtési potenciál elemzése; valamint 3. a meglévő és a tervezett szakpolitikák és intézkedések és azok hatása.
            
            
               Ahhoz, hogy az értékelések relevánsabbak legyenek a nemzeti politikai döntéshozatal szempontjából, és kevesebb időt vegyenek igénybe, a tagállamoknak nagyobb rugalmassággal kell rendelkezniük az energia- és környezetpolitikájuk szempontjából releváns tartalom tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               Konzultáció a tagállamokkal és az érdekelt felekkel
            
            
               Mivel az átfogó értékelések tartalmának egyszerűsítése korlátozott alkalmazási körű és technikai jellegű, a módosításra felhatalmazáson alapuló jogi aktus és egyszerűsített eljárás révén kerülhet sor. A felülvizsgált energiahatékonysági irányelv 23. cikkével összhangban a Bizottság konzultált a tagállamok által kijelölt szakértőkkel és az érdekelt felekkel.
            
            
               A tagállamok és az érdekelt felek meghívást kaptak a 2018. október 25-én Brüsszelben tartott konzultációs ülésre. A résztvevők rendelkezésére bocsátották a munkadokumentum tervezetét, amelyet az ülésen ismertettek. Az ülésen 16 tagállam képviselője és 17 érdekelt fél volt jelen. A résztvevők többsége – az összes érdekelt felet is beleértve – támogatta, hogy a Bizottság kérje az átfogó értékelések második ciklusának elindítását.
            
            
               Több kisebb pont tisztázásra került, és néhány észrevétel érkezett a szöveg azon részével kapcsolatban, amely leírja, hogy mik a követelmények a jelenlegi kereslet, ellátás és infrastruktúra áttekintéséhez szükséges adatok gyűjtése tekintetében a fűtésre és hűtésre vonatkozóan. A dokumentum e részében – amely a leginkább technikai jellegű – több érdekelt fél is az adatgyűjtés alkalmazási körének kiigazítását javasolta annak biztosítása érdekében, hogy ágazataikat kellőképpen figyelembe vegyék. Három tagállam javasolta az energiaellátási technológiákra vonatkozó adatok általánosabb, nemzeti szinten összesített bemutatását. Ezen túlmenően három tagállam kérte, hogy a potenciális hulladékhő-ellátásra vonatkozó adatok kötelező gyűjtése tekintetében 20 GWh-ról 20 MW-ra módosítsák a hatályos energiahatékonysági irányelv VIII. mellékletében meghatározott éves energia-előállítás küszöbértékét. Két tagállam emlékeztetett arra, hogy továbbra is fenn kell tartani az összhangot a felülvizsgált megújulóenergia-irányelvvel.
            
            
               A visszajelzési mechanizmusra 2018. december 13. és 2019. január 10. között került sor. Összesen 14 észrevétel érkezett: 10 vállalkozás, 3 tagállami távhőszolgáltató és egy tagállam részéről. A véleményt nyilvánítók mind megegyeztek abban, hogy a fűtés és a hűtésellátás olyan lényeges szempontok, amelyek gondos elemzést igényelnek. Az észrevételek többsége az adatgyűjtés és -elemzés követelményeire irányult, és a követelmények részletesebbé, illetve rugalmasabbá tételére is tettek javaslatot. Ami a meglévő és tervezett szakpolitikákkal kapcsolatos jelentéstételt illeti, kiemelték a kapcsolt hő- és villamosenergia-termelési rendszer előnyeit, mindamellett a technológiasemlegesség fenntartásának kérdése is felvetődött. 
            
            
               Az energiahatékonysági irányelv szakértői csoportjának ülésére 2019. január 24-én került sor, amelyen megvitatták a visszajelzések nyomán született munkadokumentum-tervezetet. Az ülésen megegyezés született a felhatalmazáson alapuló jogi aktus támogatásáról, valamint néhány technikai változtatásra is sor került. Tisztázták továbbá, hogy amennyiben a rendeletben nincs vonatkozó szabályozás, a tagállamok meglévő nemzeti joguk alapján járhatnak el. 
            
         
         
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Jogalap
            
            
               Az energiahatékonyságra vonatkozó uniós szintű fellépés jogalapja az Európai Unió működéséről szóló szerződés (EUMSZ) 194. cikke. A 194. cikk kimondja, hogy „a belső piac létrehozása, illetve működése keretében, valamint a környezet megőrzésének és javításának szükségességére tekintettel” az uniós politika célkitűzése többek között „az energiaellátás biztonságának garantálása az Unión belül”, továbbá „az energiahatékonyság és az energiatakarékosság, valamint az új és megújuló energiaforrások kifejlesztésének előmozdítása”. 
            
            
               Ezt a felhatalmazáson alapuló rendeletet a 2012/27/EU irányelv 22. cikke és 23. cikkének (2) bekezdése alapján kell elfogadni, amelyek felhatalmazzák a Bizottságot arra, hogy a VIII. és a IX. melléklet kiigazítása érdekében felhatalmazáson alapuló jogi aktusokat fogadjon el.
            
            
               Arányosság
            
            
               A hatékony fűtési és hűtési potenciál átfogó értékelésére vonatkozó követelményeket az energiahatékonysági irányelv határozza meg. A fűtés és a hűtés az Európai Unió teljes energiaszükséglete mintegy 50 %-ának fogyasztásával a legjelentősebb energia-végfelhasználói ágazat. Ezért annak érdekében, hogy össze lehessen hasonlítani és hangolni a szakpolitikákat, valamint hogy valamennyi tagállamban energiamegtakarítást lehessen elérni, fontos az Európai Unió szintjén történő jogalkotás. Következésképpen az átfogó értékelések tartalmának naprakésszé tételére és egyszerűsítésére irányuló javaslat arányos a tervezett eredménnyel.
            
            
               A javaslat összefoglalása
            
            
               A felhatalmazáson alapuló rendelet a tagállamok által szolgáltatandó információk mennyiségének csökkentése révén egyszerűsíti a fűtésben és hűtésben rejlő hatékonysági potenciál átfogó értékelését. A rendelet négy részből áll: a) a jelenlegi fűtési és hűtési igény, a kereslet és az infrastruktúra áttekintése, ennek vizuális megjelenítése a térképen és a jövőbeli kereslet előrejelzése; b) az energiaunió öt dimenziójához hozzájáruló célkitűzések, stratégiák és szakpolitikai intézkedések; c) a hatékony fűtésben és hűtésben rejlő potenciál gazdasági és pénzügyi elemzése; és d) potenciális új stratégiák és szakpolitikai intézkedések.
            
            
               Az egyszerűsítés racionalizálja a jelentéstételi kötelezettséget, és összehangolja az értékeléseket az energiaunióra vonatkozó jogszabályok más kezdeményezéseivel.
            
            
               A jogi aktus típusának megválasztása
            
            
               A javasolt intézkedés egy a 2012/27/EU irányelv VIII. mellékletét és IX. mellékletének 1. részét módosító és kiegészítő, felhatalmazáson alapuló rendelet.
            
            
               Költségvetési hatások
            
            
               A javaslatnak nincsenek az EU költségvetését érintő vonzatai.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.4.)
            
            
               a 2012/27/EU irányelv VIII. és IX. mellékletének a hatékony fűtési és hűtési potenciál átfogó értékelésének tartalma tekintetében történő módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az energiahatékonyságról szóló, 2012. október 25-i 2012/27/EU európai parlamenti és tanácsi irányelvre
                  6
                és különösen annak 22. cikkére,
            
            
               mivel:
            
         
         
            
               (1)A 2012/27/EU irányelv meghatározza a fűtésben és hűtésben rejlő hatékonysági potenciálra vonatkozó átfogó tagállami értékelések keretét és tartalmát.
            
            
               (2)A 2012/27/EU irányelv 22. cikke és 23. cikkének (2) bekezdése felhatalmazza a Bizottságot arra, hogy felhatalmazáson alapuló jogi aktusokat fogadjon el a VIII. és a IX. melléklet követelményeinek kiigazítására.
            
            
               (3)A Bizottság elemezte az első ciklusban készült átfogó értékeléseket. Az új adatok összegyűjtése, az új potenciálok feltárása, valamint a fűtésre és hűtésre vonatkozó legjobb energiahatékonysági gyakorlatok cseréje nyilvánvalóvá tette az átfogó értékelések előnyeit, továbbá megerősítette annak szükségességét, hogy a Bizottság kérje fel a tagállamokat a második ciklusban készült átfogó értékelések frissítésére és az azokról való értesítés megtételére.
            
            
               (4)Az értékelések módszertana és tartalma eltérő volt, ezért egyértelműbb követelmények, technológiai semlegesség és a szakpolitikával való jobb kapcsolat révén javításokra van lehetőség. Az átfogó értékelések tartalmára vonatkozó követelményeket még a második ciklus előtt naprakésszé kell tenni a tagállamok és a Bizottság számára összegyűjtött információk hasznosságának növelése, a szolgáltatandó információk egyszerűsítése, valamint az energiaunióval kapcsolatos jogszabályokkal, nevezetesen az energiaunió irányításáról és az éghajlati fellépésről szóló (EU) 2018/1999 európai parlamenti és tanácsi rendelettel
                  7
               , az épületek energiahatékonyságáról szóló 2010/31/EU irányelv és az energiahatékonyságról szóló 2012/27/EU irányelv módosításáról szóló (EU) 2018/844 európai parlamenti és tanácsi irányelvvel
                  8
               , az energiahatékonyságról szóló 2012/27/EU irányelv módosításáról szóló (EU) 2018/2002 európai parlamenti és tanácsi irányelvvel
                  9
                és a megújuló energiaforrásokból előállított energia használatának előmozdításáról szóló (EU) 2018/2001 európai parlamenti és tanácsi irányelvvel
                  10
                való jobb összehangoltság érdekében.
            
            
               (5)A tervezett fűtési és hűtési elosztópontok és távhőtovábbító létesítmények meghatározásakor a tagállamok számára megfelelő eszköz az engedélykérelmekre vonatkozó adatok felhasználása.
            
            
               (6)A tagállamok és az érdekelt felek a 2018. október 25-i közös konzultációs ülésen megbeszéléseket folytattak az átfogó értékelések folyamatáról és a naprakésszé tett VIII. melléklet munkadokumentumának tervezetéről. 
            
            
               (7)Az e rendeletben előírt intézkedéseket a tagállami szakértők az (EU) 2018/2002 irányelv 22. cikkének megfelelően megvitatták.
            
            
               (8)A 2012/27/EU irányelv VIII. mellékletét és IX. mellékletének 1. részét ezért ki kell igazítani.
            
            
               ELFOGADTA EZT A RENDELETET:
            
            
               1. cikk
               A fűtés és a hűtés hatékonysági potenciálja
            
            
               (1)A 2012/27/EU irányelv VIII. mellékletének helyébe e rendelet I. melléklete lép.
            
            
               (2)A 2012/27/EU irányelv IX. melléklete e rendelet II. mellékletének megfelelően módosul.
            
            
               2. cikk
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.4.
            
            
               
                     a Bizottság részéről
                     az elnök 
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 315., 2012.11.14., 1. o.
               
               
                  
                     (2)
                  
                        HL L 156., 2018.6.19., 75. o.
               
               
                  
                     (3)
                  
                        HL L 328., 2018.12.21., 210. o.
               
               
                  
                     (4)
                  
                        HL L 328., 2018.12.21., 82. o.
               
               
                  
                     (5)
                  
                        HL L 328., 2018.12.21., 1. o.
               
               
                  
                     (6)
                  
                        HL L 315., 2012.11.14., 1. o.
               
               
                  
                     (7)
                  
                        Az Európai Parlament és a Tanács (EU) 2018/1999 rendelete (2018. december 11.) az energiaunió és az éghajlat-politika irányításáról, valamint a 663/2009/EK és a 715/2009/EK európai parlamenti és tanácsi rendelet, a 94/22/EK, a 98/70/EK, a 2009/31/EK a 2009/73/EK, a 2010/31/EU, a 2012/27/EU és a 2013/30/EU európai parlamenti és tanácsi irányelv, a 2009/119/EK és az (EU) 2015/652 tanácsi irányelv módosításáról, továbbá az 525/2013/EU európai parlamenti és tanácsi rendelet hatályon kívül helyezéséről (HL L 328., 2018.12.21., 1. o.).
               
               
                  
                     (8)
                  
                        Az Európai Parlament és a Tanács (EU) 2018/844 irányelve (2018. május 30.) az épületek energiahatékonyságáról szóló 2010/31/EU irányelv és az energiahatékonyságról szóló 2012/27/EU irányelv módosításáról – HL L 156., 2018.6.19., 75. o.
               
               
                  
                     (9)
                  
                        Az Európai Parlament és a Tanács (EU) 2018/2002 irányelve (2018. december 11.) az energiahatékonyságról szóló 2012/27/EU irányelv módosításáról (HL L 328., 2018.12.21., 210. o.).
               
               
                  
                     (10)
                  
                        Az Európai Parlament és a Tanács (EU) 2018/2001 irányelve (2018. december 11.) a megújuló energiaforrásokból előállított energia használatának előmozdításáról (HL L 328., 2018.12.21., 82. o.).
               
            
      
    ---documentbreak--- 
      
         
         
            
               I. MELLÉKLET
               A VIII. melléklet módosításai
            
            
               A 2012/27/EU irányelv VIII. melléklete helyébe a következő szöveg lép:
            
            
               „VIII. MELLÉKLET
            
            
               A fűtés és a hűtés hatékonysági potenciálja
            
            
               A 14. cikk (1) bekezdésében említett nemzeti fűtési és hűtési potenciálok átfogó értékelései a következőket tartalmazzák, és a következőkre épülnek:
            
            
               I. rész: A FŰTÉS ÉS A HŰTÉS ÁTTEKINTÉSE
            
            
               1.Fűtési és hűtési igény becsült hasznos energiaként
                  1
                és ágazatonkénti végsőenergia-fogyasztásként
                  2
                GWh/év-ben kifejezve:
            
            
               a)háztartások;
            
            
               b)szolgáltatások;
            
            
               c)ipar;
            
            
               d)bármely más, az összes nemzeti hasznos fűtési és hűtési igény több mint 5 %-át fogyasztó ágazat.
            
            
               2.A fűtés és hűtés jelenlegi ellátási mennyiségének meghatározása, illetve a 2.a) pont i. alpontja esetében meghatározása vagy becslése:
            
            
               a)technológia szerint, GWh/év-ben
                  3
                kifejezve, lehetőség szerint az 1. pontban említett szektorokon belül, különbséget téve a fosszilis és a megújuló energia között:
            
            
               i.helyszíni ellátás lakó- és szolgáltatási területeken az alábbiak révén:
            
            
               –csak hőt termelő kazánok;
            
            
               –nagy hatásfokú kapcsolt hő- és villamosenergia-termelés;
            
            
               –hőszivattyúk;
            
            
               –egyéb helyszíni technológiák és források; 
            
            
               ii.helyszíni ellátás lakó- és szolgáltatási területektől eltérő területeken az alábbiak révén: 
            
         
         
            
               –csak hőt termelő kazánok;
            
            
               –nagy hatásfokú kapcsolt hő- és villamosenergia-termelés;
            
            
               –hőszivattyúk;
            
            
               –egyéb helyszíni technológiák és források; 
            
            
               iii.helyszínen kívüli ellátás az alábbiak révén:
            
            
               –nagy hatásfokú kapcsolt hő- és villamosenergia-termelés;
            
            
               –hulladékhő;
            
            
               –egyéb helyszíni technológiák és források;
            
            
               b)hulladékhő vagy hulladék hűtőenergia előállítására szolgáló létesítmények azonosítása és azok lehetséges fűtési vagy hűtési ellátási potenciálja GWh/ év-ben kifejezve:
            
            
               i.a több mint 50 MW teljes bemenő hőteljesítményű hőenergia-termelő létesítmények, amelyek hulladékhőt képesek termelni, vagy utólagosan erre a célra átalakíthatók;
            
            
               ii.a több mint 20 MW teljes bemenő hőteljesítményű, kapcsolt hő- és villamosenergia-termelő létesítmények, amelyek az I. melléklet II. részében felsorolt technológiákat alkalmaznak;
            
            
               iii.hulladékégető művek;
            
            
               iv.a 2.b) pont i. és ii. alpontjában meghatározott létesítményektől eltérő, több mint 20 MW teljes bemenő hőteljesítményű megújulóenergia-létesítmények, amelyek megújuló forrásokból származó energia felhasználásával állítanak elő fűtést vagy hűtést;
            
            
               v.olyan, több mint 20 MW teljes bemenő hőteljesítményű ipari létesítmények, amelyek képesek hulladékhőt előállítani;
            
            
               c)a megújuló energiából és a hulladékhőből vagy hulladék hűtőenergiából származó energia részaránya a távfűtési és -hűtési
                  4
                ágazatban az elmúlt 5 évben, az (EU) 2018/2001 irányelvvel összhangban.
            
            
               3.Az ország teljes területét ábrázoló térkép az alábbiak megjelölésével (megőrizve ugyanakkor a bizalmas üzleti adatokat):
            
            
               a)a fűtési és hűtési igény által érintett területek az 1. pont elemzése alapján, egységes kritériumok alkalmazásával a települési és a konurbációk energiaintenzívebb területeire való összpontosítás érdekében;
            
            
               b)a 2.b) pontban meghatározott meglévő fűtési és hűtési elosztópontok, valamint a távhőtovábbító létesítmények;
            
            
               c)a 2.b) pontban leírt típusú tervezett fűtési és hűtési elosztópontok, valamint a távhőtovábbító létesítmények.
            
            
               4.A fűtési és hűtési igények alakulásának előrejelzése a következő 30 évre, GWh-ban kifejezve, figyelembe véve mindenekelőtt a következő 10 évre vonatkozó előrejelzéseket, az igények változását az épületekben és az ipar különböző ágazataiban, valamint a keresletszabályozásra vonatkozó szakpolitikák és stratégiák, például az (EU) 2018/844 irányelv szerinti hosszú távú épületfelújítási stratégiák hatását.
            
         
         
            
               II. rész: CÉLKITŰZÉSEK, STRATÉGIÁK ÉS SZAKPOLITIKAI INTÉZKEDÉSEK
            
            
               5.A tagállam tervezett hozzájárulása az energiaunió öt dimenzióival kapcsolatos nemzeti célkitűzésekhez, célokhoz és hozzájárulásokhoz az (EU) 2018/1999 rendelet 3. cikke (2) bekezdésének b) pontjában meghatározottak szerint, a fűtés és hűtés hatékonnyá tétele révén, különös tekintettel a rendelet 4. cikke b) pontjának 1–4. alpontjára és 15. cikke (4) bekezdésének b) pontjára, meghatározva azokat az elemeket, amelyek kiegészítik az integrált nemzeti energia- és éghajlat-politikai terveket.
            
            
               6.Az (EU) 2018/1999 rendelet 3., 20., 21. cikkével és 27. cikkének a) pontjával összhangban benyújtott legfrissebb jelentésben ismertetett meglévő szakpolitikák és intézkedések általános áttekintése.
            
            
               III. rész: A FŰTÉSI ÉS HŰTÉSI HATÉKONYSÁG GAZDASÁGI POTENCIÁLJÁNAK ELEMZÉSE
            
            
               7.A különböző fűtési és hűtési technológiákban rejlő gazdasági potenciálra vonatkozó elemzést
                  5
                az ország egész területére kiterjedően, a 14. cikk (3) bekezdésében említett költség-haszon elemzés segítségével kell elvégezni, meghatározva hatékonyabb, illetve megújuló energián alapuló fűtési és hűtési technológiák alternatív forgatókönyveit, lehetőség szerint különbséget téve a fosszilis és a megújuló forrásokból származó energia között.
            
            
               A következő technológiákat kell figyelembe venni:
            
            
               a)ipari hulladékhő és hulladék hűtőenergia;
            
            
               b)hulladékégetés;
            
            
               c)nagy hatásfokú kapcsolt energiatermelés;
            
            
               d)a nagy hatásfokú kapcsolt energiatermeléshez használtaktól eltérő megújuló energiaforrás (mint például a geotermikus energia, a termikus napenergia és a biomassza);
            
            
               e)hőszivattyúk;
            
            
               f)a meglévő távfűtési hálózatok hő- és hűtőenergia-veszteségének csökkentése.
            
            
               8.a gazdasági potenciálra vonatkozó elemzésnek tartalmaznia kell a következő lépéseket és megfontolásokat:
            
            
               a)Megfontolások:
            
            
               i.a 14. cikk (3) bekezdése szerinti költség-haszon elemzésnek tartalmaznia kell egy gazdasági elemzést
                  6
               , amely társadalmi-gazdasági és környezeti tényezőket is figyelembe vesz, valamint egy, a projektek befektetők szempontjából történő értékelése céljából végzett pénzügyi elemzést. Mind a gazdasági, mind a pénzügyi elemzésnek a nettó jelenértéket kell értékelési kritériumként figyelembe vennie;
            
            
               ii.az alapforgatókönyvnek kiindulópontként kell szolgálnia, és figyelembe kell vennie az átfogó értékelés
                  7
                összeállításának idején meglévő szakpolitikákat, továbbá kapcsolódnia kell az e melléklet I. része és II. részének 6. pontja értelmében gyűjtött adatokhoz;
            
            
               iii.az alapforgatókönyv alternatív forgatókönyveinek figyelembe kell venniük az (EU) 2018/1999 rendelet energiahatékonyságra és megújuló energiára vonatkozó célkitűzéseit. Az egyes forgatókönyveknek az alapforgatókönyvhöz képest az alábbi elemeket kell tartalmazniuk:
            
            
               –a vizsgált technológiákban rejlő gazdasági potenciál a nettó jelenérték mint kritérium alkalmazásával;
            
            
               –az üvegházhatásúgáz-kibocsátás csökkentése;
            
            
               –évi primerenergia-megtakarítás GWh-ban;
            
         
         
            
               –a megújuló energiaforrások arányára gyakorolt hatás a nemzeti energiaszerkezetben.
            
            
               A technikai, pénzügyi okokból vagy a nemzeti szabályok miatt nem megvalósítható forgatókönyveket a költség-haszon elemzés korai szakaszában ki lehet zárni, ha ez körültekintő, pontos és jól dokumentált megfontolások alapján indokolt.
            
            
               Az értékelésnek és a döntéshozatalnak figyelembe kell vennie a költségeket és az energiaellátás megnövekedett rugalmasságából és a villamosenergia-hálózatok optimálisabb működéséből eredő energiamegtakarítást az elemzett forgatókönyvekben, beleértve a csökkentett infrastrukturális beruházásokból adódóan elkerült költségeket és az így nyert megtakarításokat. 
            
            
               b)Költségek és hasznok
            
            
               A 8.a) pontban említett költségek és hasznok legalább az alábbi hasznokat és költségeket foglalják magukban:
            
            
               i.Hasznok:
            
            
               –kibocsátás értéke a felhasználó számára (fűtés, hűtés és villamos energia);
            
            
               –külső hasznok, például a környezeti, üvegházhatásúgáz-kibocsátással kapcsolatos, továbbá egészségügyi és biztonsági hasznok, a lehetséges mértékben;
            
            
               –munkaerőpiaci hatások, energiabiztonság és versenyképesség, a lehetséges mértékben;
            
            
               ii.Költségek:
            
            
               –a létesítmények és felszerelések állóeszköz-beruházási költségei;
            
            
               –a kapcsolódó energiahálózatok állóeszköz-beruházási költségei;
            
            
               –változó és rögzített műveleti költségek;
            
            
               –energiaköltségek;
            
            
               –környezeti, egészségügyi és biztonsági költségek, a lehetséges mértékben;
            
            
               –munkaerőpiaci költségek, energiabiztonság és versenyképesség, a lehetséges mértékben;
            
            
               c)Az alapforgatókönyv szempontjából releváns forgatókönyvek:
            
            
               Az alapforgatókönyvvel kapcsolatos összes releváns forgatókönyvet figyelembe kell venni, beleértve a hatékony egyedi fűtés és hűtés szerepét. 
            
            
               i.a költség-haszon elemzés vagy egy projekt értékelésére vagy pedig projektcsoportra terjed ki egy tágabb helyi, regionális vagy nemzeti értékelés keretében annak érdekében, hogy meg lehessen állapítani az alapforgatókönyvhöz képest leginkább költséghatékony és legkedvezőbb fűtési vagy hűtési megoldást egy adott földrajzi terület számára a fűtés tervezése céljából;
            
            
               ii.a tagállamok kijelölik a 14. cikk szerinti költség-haszon elemzés elvégzésért felelős illetékes hatóságokat. Részletes módszertant és feltételezéseket kell biztosítaniuk e melléklettel összhangban és meg kell állapítaniuk és nyilvánosságra kell hozniuk a gazdasági elemzésre vonatkozó eljárásokat. 
            
         
         
            
               d)Határok és integrált megközelítés:
            
            
               i.a földrajzi határnak egy megfelelő, jól meghatározott földrajzi területet kell lefednie;
            
            
               ii.a költség-haszon elemzésben figyelembe kell venni a rendszeren és a földrajzi határon belüli valamennyi rendelkezésre álló centralizált vagy decentralizált kínálati erőforrást, beleértve az e melléklet III. részének 7. pontja szerinti technológiákat, valamint a fűtési és hűtési igények tendenciáit és jellemzőit.
            
            
               e)Feltételezések:
            
            
               i.a tagállamoknak a költség-haszon elemzések céljára feltételezéseket kell benyújtaniuk, amelyek a főbb input és output tényezők áraira és a diszkontrátára vonatkoznak;
            
            
               ii.a gazdasági elemzésben a nettó jelenérték kiszámításához használt diszkontrátát európai vagy nemzeti iránymutatások alapján kell kiválasztani;
            
            
               iii.a tagállamoknak nemzeti, európai vagy nemzetközi energiaár-alakulási előrejelzéseket kell használniuk, ezeket adott esetben nemzeti és/vagy regionális/helyi összefüggésbe helyezve;
            
            
               iv.a gazdasági elemzésben alkalmazott áraknak tükrözniük kell a társadalmi-gazdasági költségeket és hasznokat. A külső költségeket – például a környezeti és egészségügyi hatásokat – a lehető legnagyobb mértékben figyelembe kell venni, például ha létezik vonatkozó piaci ár, vagy ha már szerepel az európai vagy nemzeti szabályozásban.
            
            
               f)Érzékenységi elemzés:
            
            
               i.egy projekt vagy projektcsoport költségeinek és hasznainak értékeléséhez érzékenységi elemzést is végezni kell, és annak olyan változó tényezőkön kell alapulnia, amelyek jelentős hatással vannak a számítások eredményére, mint például a különböző energiaárak, a keresleti szintek, a diszkontráták és egyéb tényezők.
            
            
               IV. rész — POTENCIÁLIS ÚJ-STRATÉGIÁK ÉS SZAKPOLITIKAI INTÉZKEDÉSEK
            
            
               9.A 7. és 8. ponttal összhangban azonosított gazdasági potenciál kiaknázására irányuló új jogalkotási és nem jogalkotási szakpolitikai intézkedések
                  8
                áttekintése, a hozzájuk fűzött elvárásokkal:
            
            
               a)az üvegházhatásúgáz-kibocsátás csökkentése;
            
            
               b)évi primerenergia-megtakarítás GWh-ban;
            
            
               c)a nagy hatásfokú kapcsolt energiatermelés arányára gyakorolt hatás;
            
            
               d)a megújuló energiaforrások arányára gyakorolt hatás a nemzeti energiaszerkezetben és a fűtési és hűtési ágazatban;
            
            
               e)összefüggések a nemzeti pénzügyi programozással és a költségmegtakarításokkal az állami költségvetés és a piaci résztvevők számára;
            
            
               f)az esetleges állami támogatási intézkedésekre vonatkozó becslés, a vonatkozó éves költségvetéssel és a potenciális támogatási elem meghatározásával.
            
            
               II. MELLÉKLET
               A 2012/27/EU irányelv IX. mellékletének módosításai
            
            
               A 2012/27/EU irányelv IX. mellékletének 1. részét el kell hagyni.
            
         
         
            
                  
                     (1)
                  
                        A végfelhasználók fűtési és hűtési igényeinek kielégítéséhez szükséges hőenergia-mennyiség.
               
               
                  
                     (2)
                  
                        A rendelkezésre álló legfrissebb adatokat kell felhasználni.
               
               
                  
                     (3)
                  
                        A rendelkezésre álló legfrissebb adatokat kell felhasználni.
               
               
                  
                     (4)
                  
                        A megújuló energiaforrásokon alapuló hűtés mennyisége az (EU) 2018/2001 irányelv 35. cikkének megfelelően kerül meghatározásra a hűtéshez és távhűtéshez felhasznált megújuló energia mennyiségének kiszámításához használt módszernek az említett irányelv alapján történő meghatározását követően. Addig a megfelelő nemzeti módszertan szerint kell meghatározni.
               
               
                  
                     (5)
                  
                        A gazdasági potenciál elemzésben meg kell adni az egyes elemzett technológiák által évente előállítható energia mennyiségét (GWh-ban). Az energiarendszeren belüli korlátokat és kapcsolatokat is figyelembe kell venni. Az elemzés a technológiák vagy rendszerek szokásos típusainak működését képviselő feltételezéseken alapuló modelleket is felhasználhat.
               
               
                  
                     (6)
                  
                        Beleértve a 2018/2001 irányelv 15. cikke (7) bekezdésében említett értékelést.
               
               
                  
                     (7)
                  
                        Az alapforgatókönyvre vonatkozó szakpolitikák figyelembevételének határideje az azt megelőző évnek a vége, amelynek végére az átfogó értékelést el kell végezni. Ez azt jelenti, hogy az átfogó értékelés benyújtási határidejét megelőző egy éven belül elfogadott szakpolitikákat nem kell figyelembe venni.
               
               
                  
                     (8)
                  
                        Ennek az áttekintésnek tartalmaznia kell azokat a finanszírozási intézkedéseket és programokat, amelyek az átfogó értékelés időszakában elfogadhatók anélkül, hogy azok sértenék az állami támogatások értékelése céljából az állami támogatási rendszerekről szóló külön értesítésre vonatkozó kötelezettséget.